馬古尼為歐國盃搏到盡 犧牲假期加操
2024年05月29日 16:02
東網電視
更多新聞短片
哈利馬古尼已經一個月沒有比賽。(Getty Images)
曼聯中堅哈利馬古尼自上月底受傷之後，一直未有參加比賽，但仍然有份入選英格蘭初選大軍名單，備戰今屆歐國盃。根據英國《每日郵報》爆料，呢位31歲後衞為咗以最佳狀態迎接歐國盃，近期不惜放棄同家人去度假，並自己加操。
哈利馬古尼因為肌肉受傷，已經一個月冇比賽，雖然傷勢已冇大礙，但狀態難免不足，所以佢近期積極加操，一日操三課，目標係爭取出戰6月17日凌晨英格蘭首場歐國盃分組賽對塞爾維亞。哈利馬古尼一向屬於英格蘭主帥修夫基心目中嘅正選中堅，相信只要佢狀態許可，屆時應該會披甲。
另外，哈利馬古尼同曼聯只剩下1年合約，佢表明希望留隊，將會同會方展開續約談判，希望盡快解決前途問題，專心參加歐國盃。